રવિવારે થયેલ મંત્રીમંડળ ફેરબદલ અને વિસ્તરણની લાંબા ગાળાથી રાહ જોવાઇ રહી હતી. મંત્રીમંડળ ફેરબદલ પહેલાં જ 6 કેન્દ્રિય મંત્રીઓએ રાજીનામું આપતાં દેશભરની નજર આ પરિવર્તન પર મંડાયેલી હતી. નવા મંત્રીમંડળમાં 9 નવા મંત્રીઓનો ઉમેરો થયો છે તથા 4 મંત્રીઓની પદોન્નતિ થઇ છે. નવા મંત્રીઓના નામ વડાપ્રધાન નરેન્દ્ર મોદી અને અમિત શાહે લાંબી ચર્ચા બાદ નક્કી કર્યા હોવાનું કહેવાય છે, જેમાં જદયુ ઉપરાંત શિવસેનાનો પણ સમાવેશ થયો નથી. આ અંગે વિવિધ રાજકારણીય નેતાઓના નિવેદનો આવ્યા છે.